dapat ba namang bigkasin ng tunggak na iyon ang dios te salve maria ng hindi humihinto sa es contigo at ang santa maria ay walang patlang sa pecadores na gaya ng ginagawa ng sino mang mabuting kristiana na may takot sa dios? susmariosep! hindi nakaaalam ng oremus gratiam at ang sinasabiy mentibus at hindi mentibus ang sino mang makakadingig sa kaniya ay mag aakalang ang sinabiy suman sa ibus . susmariosep! at nag aantandang wariy di mapalagay at nagpapasalamat sa dios na pinayagang mahuli ng tulisan ang ama upang maalis sa pagkakasala ang anak at matuto ng kabaitan, na alinsunod sa sabi ng kura, ay dapat taglayin ng bawat babaing kristiana. at dahil ditoy kaniyang pinipigil, hindi pinadadalaw sa nayon upang kalingain ang nuno. kailangan ni huli ang mag aral, magdasal, basahin ang mumunting aklat na ikinakalat ng mga prayle at gumawa hanggang sa mabayaran ang dalawang daan at limang pung piso.